Orinocum
Orinocum (Hispanice Orinoco) est unum e longissimis fluminibus in America Australi sitis, 2140 chiliometrorum longum, cuius pelvis exsiccationis, aliquando Orinoquia appellatus, 880 000 chiliometrorum quadratorum comprehendit, quorum 76.3 centesimae in Venetiola, reliquium in Columbia patent. Flumen est quartum a maximo orbis terrarum flumen per volumen aquae liberatae aestimatum. Amnis cum influentibus fluviis sunt maxima ratio transportationis in Venetiola orientali et interiore atque in planitiebus Columbianis. Circumiecta naturalia terrae quam flumen exsiccat varia sunt, permultas enim species florae et faunae habent. Ostium amnis, ubi in Oceanum Atlanticum defluit, ab ipso Christophoro Columbo per suam tertiam navigationem die 1 Augusti 1498 descriptum est. Alexander von Humboldt, scientiae peritus Borussicus, regionem anno 1800 exploravit. In fluxu superiore bifurcationem veram habet; nam Casiquiare bracchium ab Orinoco avertit et aquae fere tertiam partem in flumen Nigrum fluminis Amazonum accolam aufert. Urbes Portus Ayacuquensis, Civitas Guayanensis et Civitas Bolivarensis ad ripas Orinoci sitae sunt.